Champagnedistriktet

Champagnedistriktet (engelsk Champagne Hillsides, Houses and Cellars, fransk Coteaux, Maisons et Caves de Champagne) er et verdensarvområde i Grand Estregionen nord i Frankrike som består av vinmarker, vinkjellere og salgskontorer knyttet til produksjon og salg av champagne. Området kom inn på verdensarvlista i 2015. 

Verdensarvområdet omfatter steder der metoden for å produsere musserende viner ble utviklet på prinsippet om sekundær gjæring i flasken fra begynnelsen av 1600-tallet og fram til den tidlige industrialiseringen av produksjonen på 1800-tallet. Det omfatter 14 lokaliteter som representerer tre stadier i produksjonen: råvareproduksjonen i vinmarkene, produksjonsstedene (med underjordiske kjellere) og salgs- og distribusjonssentrene, de såkalte «Champagnehusene».
 de historiske vinmarkene i kommunene Hautvillers, Aÿ, Mareuil-sur-Aÿ og Butte Saint-Nicaise i Reims
 vinkjellerne i produksjonshusene
 salgsleddet på Avenue de Champagne og Fort Chabrol i Epernay. 

I tillegg til de 14 enhetene i kjerneområdet, er det også etablert en buffersone hvor kulturlandskapet rundt vinproduksjonen skal ivaretas, og en tredje, ytre sone som omfatter 319 vindyrkende kommuner i flere departement.

Referanser

Eksterne lenker 
 

Grand Est
Champagne
Verdensarven i Frankrike
Vindistrikter